Lesné a pasienkové spoločenstva

Ľubovec - pozem. spol.

 V Ľubovci 17. 03. 2018

**Z á p i s n i c a**

**Zo zhromaždenia členov Lesného a pasienkového spoločenstva ĽUBOVEC – pozem. spol. (ďalej len „Spoločenstvo“) za rok 2017 konaného dňa 17. 03. 2018**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prítomní: - podľa prezenčnej listiny

**1/ PROGRAM :**

1/ Otvorenie

2/ Správa overovateľa

3/ Voľba : - voľba overovateľa zápisnice

 - návrhovej komisie

4/ Správa Dozornej rady Spoločenstva za rok 2017

5/ Správa o činnosti výboru Spoločenstva za rok 2017

6/ Správa o hospodárení a plnení rozpočtu za rok 2017

7/ Prejednanie a schválenie účtovnej závierky za rok 2017 a prejednanie a schválenie návrhu

 výboru na vysporiadanie výsledku hospodárenia za rok 2016 - 2017

8/ Vystúpenie p. Ing. Paločka k ročnému plánu hospodárenia za rok 2017 a úlohy v roku

 2018 a oboznámenie zhromaždenia s  Rámcovým plánom OLH na rok 2018

9/ Voľba členov výboru a dozornej rady spoločenstva

10/ PRESTÁVKA

11/Prejednanie návrhu rozpočtu na rok 2018

12/ Diskusia - Rôzne /žiadosti, informácie – plán činnosti výboru na rok 2018, inventarizačný

 zápis, brigády, odmeny členom výboru a predsedovi DR, a iné/

13/ Prejednanie a schválenie uznesenia

14/ Záver.

 **K bodu 1, 2 a 3/**

 Zasadnutie zhromaždenia za rok 2017 otvoril predseda Spoločenstva p. Jaroslav Paločko. Po otvorení a privítaní členov, vedenie zhromaždenia odovzdal podpredsedovi Spoločenstva p. JUDr. Palenčárovi Vlastimilovi, ktorý prečítal správu overovateľa, v ktorej konštatoval, že v prezenčnej listine je podpísaných 57 členov spoločenstva a členov majúcich splnomocnenie na zastupovanie počas zhromaždenia s veľkosťou podielov 58,4 ks a 279154,75 m2 čo predstavuje 58,1 % účasť členov. Zároveň uviedol, že aj napriek písomnému pozvaniu sa zástupcovia Slovenského pozemkového fondu rokovania zhromaždenia nezúčastňujú. Na základe toho skonštatoval, že zhromaždenie je uznášania schopné. Ďalej uviedol, že program rokovania zhromaždenia členovia obdŕžali v pozvánke a keď že nikto nemal nič na jeho doplnenie, resp. pozmenenie, bol bez výhrad schválený.

  **K bodu 4/**

 Za overovateľa Zápisnice za rok 2018 bol zvolený p. František Marton, za členov návrhovej komisie boli schválení p. Ľuboš Chomjak, p. Jozef Mačišák str. a p. Ján Bjalas.

 **K bodu 5/**

 Predseda dozornej rady p. František Marton predniesol správu dozornej rady od posledného zhromaždenia, ku ktorej členovia nemali pripomienky. Skonštatoval, že na zasadnutí prejednali ročnú účtovnú závierku za rok 2017, návrh na vysporiadanie výsledkov hospodárenia za rok 2016 a výsledkov za rok 2017, prekontrolovali finančné doklady a odporúčajú ich prejednať a schváliť. Nezaznamenali žiadne podnety alebo sťažnosti na činnosť výboru, resp. na členov Spoločenstva.

 **K bodu 6/**

 Správu o činnosti výboru LaPS od posledného zhromaždenia predniesol predseda výboru Spoločenstva p. Jaroslav Paločko. Výbor v roku 2017 zasadal celkom 6-krát. Dva (2) zasadnutia boli uskutočnené do konania Zhromaždenia členov za rok 2016 a ostatné v roku 2017. Na prvom zasadnutí po uskutočnení Zhromaždenia členov LaPS za rok 2016, výbor na návrh predsedu výboru p. Paločka rozdelil funkcie vo výbore a spracoval návrh na zmenu v registri pozemkových spoločenstiev vedenom na OÚ, LaPO a prijal plán práce na rok 2017.

 Podpredsedom výboru je p. JUDr. Palenčár Vlastimil, ekonóm - pokladník p. Palenčár Michal, člen výboru hospodár p. Dančák Jaroslav a tajomník p. Mačišák Jozef mld.

 Výbor spoločenstva na zasadnutí dňa 27. 1. 2018 uložil členom výboru a predsedovi uzatvoriť hospodársky rok 2017, vygenerovať listy vlastníctva 505, 549 a 550, upraviť podľa nich zoznam členov spoločenstva, uzavrieť registratúrny denník, pokladničný denník, ďalej vymenoval komisiu na inventarizáciu majetku a záväzkov k 31. 12. 2017 a začať s prípravou Zhromaždenia za rok 2017. Ďalej výbor rozhodol o dátume konania dnešného zhromaždenia (17. 3. 2018) a občerstvení. P. Ing. Paločko na žiadosť predsedu spoločenstva predstavil Plán činnosti OLH na rok 2018 po jednotlivých oblastiach činnosti s dôrazom na ťažbu a v pestovateľskej činnosti na uhadzovanie po ťažbe a hlavne podsadbu stromčekov.

 Účasť na zasadnutiach výboru nebola vždy 100 %, čom musíme v budúcnosti vylepšiť. Na zasadnutiach sa zúčastňoval aj predseda Dozornej rady p. Ing. Anton Paločko ako  odborný lesný hospodár. Mimo zasadnutí výboru sa podpredseda výboru stretával s niektorými členmi spoločenstva i dobrovoľníkmi z Ľubovca najmä pri organizovaní brigád.

 Výbor pozornosť venoval aj evidencií došlých a expedovaných písomností. Vedie administratívnu evidenciu vo forme registratúrneho denníka písomnosti. V roku 2017 bolo použitých celkom 17 jednacích čísiel z denníka písomností, z ktorých všetky boli vybavené.

K jednotlivým oblastiam činnosti uviedol nasledovné :

 Vzhľadom na charakter našich pozemkov a podmienky, v akých hospodárime, ako aj Programu starostlivosti o lesy platného (ďalej len PSL) na roky 2014 – 2023 naše hospodárske výsledky sú uspokojivé. Naďalej spracovávame len kalamitu a sucháre vysýchajúce smreky obyčajné, borovice na HARBKOCH i na BABE, úmyselnú ťažbu len v malom rozsahu. Už ako som uviedol, výbor svoju činnosť zameral hlavne na jej odstraňovanie a ostatnej pestovateľskej činnosti a ochrany lesa, a to takým smerom, aby boli výdavky Spoločenstva čo najefektívnejšie /napr. dane, ťažba, výsadba stromčekov, ochrana lesa, činnosť výboru a pod/ tak,  aby Spoločenstvo mohlo prežiť aj ďalšie obdobie.

 Zalesňovanie :

- bolo vykonané podľa spresneného plánu výsadby na rok 2017 najmä v dielci 637A a 637B. Sadbový materiál bol odobratý na základe odporučenia p. Ing. Paločka a vyzdvihnuté v objeme 475 ks BK, z oblasti Malá Lodina. Za to chcem zvlášť poďakovať p. JUDr. Vlastimilovi Palenčárovi, ktorý sa o to najviac pričinil.

 Ťažba dreva :

 - v roku 2017 bola realizovaná na základe súhlasu na ťažbu č. 1//III./2017 vydaným Ing. Paločkom na objem cca 19,77 m3 v dielcoch 637B01 a 637 A00. Ťažba bola vykonaná vybraným dodávateľom ťažobných prác p. Zbihlejom v mesiaci III. 2017 v objeme 16,43m3, a na základe súhlasu 2/IX/2017 na objem 26,75 m3 v dielcoch 637 B01 a vyťažených bolo 32,52 m2, spolu 52,29 m3.

 Dodávateľovi prác na základe príkaznej zmluvy č. 1/2017 a 2/2017, bolo uhradených 716,04 €, čo v priemeru za 1 m3 bolo 13 €

 Za predaj očakávame príjem od A-Z LOKOMAT ZVOLEN vo výške 1 796,58 €. Po odrátaní nákladov vo výške 716,04 € zisk za drevo činí 1080,54 €, čo je za 1 m3 cca 20,66 €.

Ostatná pestovná činnosť a ochrane lesa :

- pred zalesnením bolo vykonané uhadzovanie po ťažbách a zabezpečená príprava plôch na zalesnenie v rámci brigád, ktoré boli vyhlásené výborom (4), odpracovaných 112 hodín a po nich ďalšie odpracované hodiny členmi výboru ako aj nečlenmi spoločenstva.

Finančného hospodárenia :

 Finančná evidencia je vedená v sústave podvojného účtovníctva podľa § 9 ods. 1/ zákona o účtovníctve.

 Stav finančných prostriedkov k 01. 01. 2017 bol nasledovný :

* na podnikateľskom účte v poštovej banke.......... 280,59 €
* na hotovosti v pokladní Spoločenstva................. 107,78 €

Celkom : 388,37 €.

K 31. 12. 2017 bol stav finančných prostriedkov nasledovný :

* na podnikateľskom účte v poštovej banke.......... 207,03 |€
* na hotovosti v pokladní Spoločenstva................... 172,04 €

Celkom : 379,07 €

Výsledok hospodár. v schvaľovaní v roku 2017............... 583 €

Stav finančných prostriedkov k 17. 03. 2018 ................ 1262 €

 Podrobnejšie výnosy a náklady sú uvedené v účtovnej závierke a v správe o hospodárení spoločenstva za rok 2017.

 Z veľkosti spoločných nehnuteľnosti o  výmere 480 394 m2 je známych vlastníkov s výmerou 399879,96 m2, čo predstavuje 83,27 %, resp. podielov.  Nie všetké vlastnícke vzťahy v rámci LV 505, 549 a 555 sú vysporiadané a v roku 2017 vykonané zmeny boli len v dôsledku darovania, resp. prededenia po známych vlastníkov. Prinútiť nikoho nemôžeme je to na konkrétnych rodinách ako sa s tým vysporiadajú.

 Na záver ešte raz poďakoval členovi spoločenstva p. Ing. Paločkovi, zároveň OLH, členom výboru, predsedovi dozornej rady a ďalším členom spoločenstva a ich rodinným príslušníkom, ktorí sa podieľali pri plnení Programu starostlivosti o lesy v roku 2017 a zaželál všetkým pevné zdravie a Lesu zdar.

  **K bodu 7/**

 P. Jaroslav Paločko predseda Spoločenstva predniesol správu o hospodárení a plnení rozpočtu za rok 2017. Bude zverejnená aj na vebovej stránke obce Ľubovec www. obec Ľubovec, priečinok LaPS Ľubovec – pozem. spol.

 **K bodu 8/**

 P. Michal Palenčár predniesol návrh na prejednanie a schválenie ročnej účtovnej závierky Spoločenstva za rok 2017 s prílohami. Ročná účtovnú závierku bola prejednaná a bez pripomienok samostatne schválená všetkými prítomnými členmi. Hlasovania sa nezdržal žiaden člen, proti nebol nikto.

Zároveň predniesol návrh výboru na vysporiadanie straty z  hospodárenia za rok 2016 a dosiahnutých príjmov za brok 2017. Samostatným hlasovaním boli jednomyseľne schválené. Hlasovania sa nezdržal nikto,  proti nebol nikto.

 **K bodu 9/**

 Podpredseda výboru Spoločenstva p. JUDr. Palenčár požiadal p. Ing. Antona Paločka, odborného lesného hospodára (ďalej len OLH) o vystúpenie k hospodáreniu v lesoch za rok 2017. P. Ing. Paločko v úvode svojho vystúpenia uviedol, že aj napriek tomu, že ak keď od 1. 4. 2016 ukončil činnosť OLH s výborom spolupracoval a pred ukončením vydal súhlas na ťažbu v objeme ako uviedol v správe predseda spoločenstva. Po zvolení nového výboru naďalej vykonáva funkciu OLH. Hlavný dôraz kladie na podsadbu holín, ktoré vznikli kalamitami. Bližšie úlohy sú špecifikované v pláne OLH na rok 2018, ktoré odovzdal výboru.

 **K bodu 10/**

 Plánovanú prestávku v rokovaní zhromaždenia členovia využili na malé občerstvenie.

 **K bodu 11/**

 Návrh rozpočtu na rok 2018, ku ktorému po prednesení neboli vznesené pripomienky, alebo pozmeňujúce návrhy prečítal Michal Palenčár a tento bol schválený jednomyseľne.

 **K bodu 12/**

 V  diskusii vystúpili 3 diskutujúcich a to Jaroslav Paločko, Jozef Maďar a p. JUDr. Vlastimil Palenčár.

 - p. Paločko zmienil sa o daňových licenciách za predchádzajúce roky a že už ich platiť

 nebudeme. O licenciu za rok 2016 požiadal daňový úrad o jej vrátenie a poďakoval

 členom výboru a dozornej rady za prácu, p. Ing. Paločkovi, výboru a p. Mgr.

 Štofanovej, starostke obce za spoluprácu a za to, že nám vychádza v ústrety pri

 zabezpečovaní miestnosti na zhromaždenie i výborové schôdze, zároveň ospravedlnil

 neúčasť členov výboru na zasadnutí.

 - p. Maďar, hovoril o slabej účasti na brigádach,

 - p. JUDr. Palenčár uviedol, že naše pozemky nie sú tak staré, aby sme mohli mať z nich

 výraznejšie výnosy, ale to čo robíme dnes, robíme to pre naše deti.

 **K bodu 13/**

 Predseda návrhovej komisie p. Ľuboš Chomjak prečítal návrh na uznesenie. Po jeho prejednaní tento bol jednomyseľne schválený. Nikto sa nezdržal hlasovania a nikto nebol proti návrhu uznesenia.

 **K bodu 15**

 Predsedajúci p. Jaroslav Paločko konštatoval, že program riadneho zhromaždenia bol vyčerpaný a požiadal členov o zvýšenie záujmu o činnosť Spoločenstva. Zároveň poďakoval prítomným a hosťom za účasť, poželal pevné zdravie a veľa úspechov.

Zapísal: JUDr. Vlastimil Palenčár

V Ľubovci, 17. 03. 2018

Overovateľ :

 Predseda výboru Spoločenstva

 p. František Marton, v. r. Jaroslav Paločko, v. r.